Чарговым месцам пілігрымавання стаў Серадз – адно з месцаў, дзе працуюць сёстры ўршулянкі. Уражвае тут гатычны комплекс былога дамініканскага кляштара і касцёла XII ст. Сёння гэта кляштар сясцёр, пры якім дзейнічае “Дом Дапамогі” дзецям інвалідам. Гэта адзінае месца, дзе сёстры працуюць з хворымі дзецьмі. У прытулку 34 асобы, 30 з якіх не могуць рухацца і патрабуюць пастаяннай дапамогі. Сёстры з усмешкай і адданасцю дораць любоў і апеку хворым. У кляштары працуе музей, у якім можна ўбачыць рэчы, якія ў свой час былі знойдзены ў гістарычным кляштары, а таксама прылады працы, якія служылі сёстрам.